kardosdrur/scandi-wiki huggingface dataset:
Dorothea Hassager

Dorothea Hansine Hassager, født Hørning (født 25. september 1814 i Sevel Sogn, død 17. oktober 1897 på Frederiksberg) var en dansk legatstifter, filantrop og grundlægger af Hassagers Kollegium

Hassager, der var ud af en præstefamilie, blev som 17-årig gift med præst Carl Hassager, der var 16 år ældre end hende. Parret flyttede en del rundt efterhånden som han skiftede embede. De købte et stort hus på Frederiksberg, hvor de planlagde at bo som pensionister, men Carl Hassager døde i 1875, før de var flyttet dertil. Dorthea Hassager levede som enke i over 20 år, mens hun gik til forelæsninger på Københavns Universitet og gav husly til slægtninge og venner.

I sit testamente fastslog hun, at hendes formue skulle bruges på et stipendium til studenter fra de sogne, hvor hendes mand havde været præst, og at hendes villa skulle anvendes til et nyt kollegium efter inspiration fra Valkendorfs Kollegium. Det blev det første nye kollegium for Københavns Universitet siden 1705. 

På Hassagers Kollegium findes portrætmalerier af hende og manden malet af N.P. Holbech.

Eksterne henvisninger 
 

 Dorothea Hassagers biografi i Dansk Kvindebiografisk Leksikon 

Legatstiftere fra Danmark
Filantroper fra Danmark
Danskere i 1800-tallet
Personer i Dansk Biografisk Leksikon
Personer i Dansk Kvindebiografisk Leksikon
Grisen

Grisen er en dansk kortfilm fra 2008, instrueret af den debuterende instruktør Dorte Warnøe Høgh efter en novelle af Lars Saabye Christensen. I hovedrollerne er Henning Moritzen, Trine Pallesen og Farshad Kholgi.

Filmen fortæller om den ældre mand Asbjørn, der under en indlæggelse kommer i en kontrovers med sin pakistanske værelseskammerat om et billede af en gris. Det gøres med tydelig henvisning til Muhammedkrisen.

Ved Oscaruddelingen 2009 var Grisen nomineret til en oscar for bedste kortfilm, men tabte til den tyske film Spielzeugland.

Medvirkende 
 Henning Moritzen - (Asbjørn)
 Trine Pallesen - (Mona)
 Jesper Asholt - (Læge)
 Camilla Søeberg - (Martha, sygeplejerske)
 Farshad Kholghi - (Hammid, Aslams søn)
 Kadhim Faraj - (Aslam)
 Kirsten Olesen - (Hospitalsdirektør)
 Mette Agnete Horn - (Sekretær)
 Nadim Mahmoud - (Dreng)

Referencer

Eksterne henvisninger 
 

Kortfilm fra Danmark
Danske film fra 2008
Randy Crawford

Randy Crawford (født 18. februar 1952) er en amerikansk jazz-, soul- og r&b-sangerinde, der nok er mest kendt for 1980'er-hittene "One Day I'll Fly Away" og "Almaz", der begge er ballader, men hun har også sunget en lang række mere up-beat sange.

Hun blev født som Veronica Crawford i Macon, Georgia, og hendes karriere begyndte med en række klubengagementer omkring 1970. Da hun snart kom til at synge med kendte navne som George Benson og Cannonball Adderley i New York, kom der skub i karrieren. Op gennem 1970'erne blev det deruover til optrædender med musikere som Al Jarreau, Johnny Bristol og Quincy Jones, der befandt sig inden for jazzen eller i grænselandet mellem jazz og r&b. Hun fik udgivet sit første album Everything Must Change i 1976, men det blev samarbejdet med jazz-gruppen The Crusaders, der gav hende et gennembrud. Hun medvirkede på deres album Street Life, og det funkprægede titelnummer med Crawford i den vokale forgrund blev et pænt hit i en række lande.

Det blev begyndelsen på hendes glansperiode, og det efterfølgende album Now We May Begin inkluderede "One Day I'll Fly Away", der nåede helt til tops flere steder i Europa. Efterfølgende album som Secret Combination, Wind Song, Abstract Emotions og Rich and Poor blev ligeledes pæne successer for Crawford. Hun blev blandt andet kendt for fine fortolkninger af standardnumre som "Rainy Night in Georgia" og John Lennon-sange som "Give Peace a Chance" og "Imagine". Også balladen "Almaz" blev et pænt hit for hende.

I 1990'erne vendte hun fra det mere pop-prægede repertoire tilbage til sine jazz- og soulrødder med albummet Naked and True. I 2000'erne har hun blandt andet spillet sammen med Joe Sample fra det oprindelige The Crusaders.

Eksterne henvisninger 
 

Personer fra Georgia 
Sangere fra USA
Lukasskolen

Lukasskolen er en kristen friskole i Vejle, beliggende i den nordlige bydel Grundet. Skolens baggrund er tværkirkelig, dvs. fra både Folkekirken og frikirker. Skolen har omkring 250 elever fra indskolingen til 9. klasse. Der er desuden tilknyttet en musikskole, der tilbyder undervisning i kor, instrumenter og sang.

Lukasskolen blev grundlagt i 1985, og den nuværende skolebygning er fra 1998. Skolen er medlem af Foreningen af Kristne Friskoler. Skolelederen er Bent Molbech Pedersen.

I 2013 vandt 8. M på Lukasskolen Nordisk Matematikkonkurrence.

Eksterne henvisninger
 Lukasskolens hjemmeside

Friskoler i Danmark
Bygninger, konstruktioner og anlæg i Vejle
Etableret i 1985
Uddannelse i Vejle
Gøhlmanns Vandtårn

Gøhlmanns Vandtårn, Gøhlmannstårnet eller Vandtårnet på Gøhlmannsvej er et vandtårn opført i 1916 beliggende på Gøhlmannsvej i Kolding. Vandtårnet er opkaldt efter Peter Jørgen Gøhlmann, der var en betydningsfuld erhvervsdrivende i Kolding gennem mange år.Tårnet er tegnet af Andreas Thomsen Hagerup, som senere tegnede to andre vandtårn for Kolding Kommune, men var en kopi af et vandtårn i Nykøbing Falster opført i 1908-9. Tårnet ejes nu af TRE-FOR, som i april 2008 fejrede Verdens Vanddag ved at give besøgende adgang til tårnet.

Arkitektur
Tårnet er ottekantet og opført i røde teglsten som en kopi af Vandtårnet i Nykøbing Falster, hvorfor kommunen blev stævnet af Nykøbing Falster Kommune. Tårnet på Falster var dog opført i jernbeton. Til tårnets udsigtsplatform er der 116 trin og tårnet er prydet med et lanternespir.

Referencer

Eksterne henvisninger
 Se dette vandtårn og andre i Kolding  på Skånska Vattentornssällskapet

Vandtårne i Region Syddanmark
Bygninger, konstruktioner og anlæg i Kolding
Mælkepop

Mælkepop eller i daglig tale, Mælkepoppen eller bare Poppen, var en række af af ungdomsbarer over hele landet, der blev åbnet i midten af 1960'erne af mælkeproducenten Danske Mejeriers Fællesorganisation. Deres udviklingsafdeling, Karolines Køkken oprettedes i 1962 og herfra stammer Mælkepopperne.

Den efterhånden faldende interesse for mælke- og smørprodukter, fik Karoline til at starte forskellige tiltag, bl.a. Karolines Køkken og Mælkepopperne. På Mælkepopperne serveredes en lang række ikkealkoholiske drikke,dog mest milkshakes med forskellig smag. I byerne,  Kolding (1963-1969), Ballerup, Frederiksberg, Ålborg, Århus, Vejle og Esbjerg opstod der en Mælkepop. 

Mælkepopperne afholdte forskellige aktiviteter, såsom filmaften,diskussionsmøder,pladepræsentationer og ikke mindst koncerter. Pigtrådsmusikkens fremmarch i 1960'erne var en stor del af ungdomslivet på barerne og en lang række udenlandske og danske band spillede der.
De fleste lukkede dog efter en kort årrække.

Kilder

Eksterne henvisninger 
 Billede af baren i Mælkepoppen i Kolding

Ungdomskultur
HBW Balingen-Weilstetten

HBW Balingen-Weilstetten er en håndboldklub, der pr. 2018/2019 spiller i den tyske håndboldbundesliga. Klubben kommer fra Balingen i Tyskland. Deres hjemmebane hedder Sparkassen-Arena. De har endnu ikke vundet et mesterskab

Eksterne henvisninger
 Klubbens hjemmeside 

Håndboldklubber fra Tyskland
Etableret i 2002
Esbjerg Vandtårn

Esbjerg Vandtårn er et vandtårn beliggende i Esbjerg opført i 1896-97 på en gravhøj fra bronzealderen og har kapacitet til 130 kubikmeter. Tårnet ligger ved havnen og er et vartegn for byen. Det fik i 1983 status af fredet og blev drevet af Esbjerg Museum, og fra 2008 af Sydvestjyske Museer.

Historie
I slutningen af 1800-tallet var vandforsyningen i Esbjerg, der med sine 9000 indbyggere var ved at udvikle sig til en storby, stadig på ingen måder optimal, idet den klaredes med brønde og vandposte. Der kom et stigende pres for oprettelsen af et vandværk, som i midten af 1890'erne blev tilgodeset. Man byggede således et vandtårn for at sørge for det rette tryk ud til beboerne, men eftersom efterspørgslen på vand allerede i bygningsåret oversteg tårnets kapacitet, blev der allerede i 1904 bygget et nyt vandtårn på Nygårdsvej.

Tårnet blev i slutningen af det 20. århundrede istandsat af private kræfter, der opererede under navnet Foreningen Vandtårnet.

Arkitektur

Esbjerg Vandtårn er tegnet af arkitekt C.H. Clausen, der angiveligt er blevet inspireret af Nassauer Haus i Nürnberg. Tårnet er ulig mange andre vandtårne firkantet, men vandbeholderen er cylindrisk, og øverst er der i hvert hjørne et tourelle (lille tårn). Det er opført i røde teglsten og bygget med en udsigtsplatform øverst.

Kulturelle tiltag
På grund af dets status som byens vartegn har vandtårnet flere gange været brugt som logo for virksomheder.

Tårnet er hjemsted for en permanent udstilling om det specifikke vandtårn samt vandtårne generelt i Europa. Om sommeren findes desuden diverse udstillinger med forskellige typer kunst.

Referencer

Eksterne henvisninger
 

Vandtårne i Region Syddanmark
Fredede industribygninger og tekniske anlæg i Danmark
Vandtårn
Fredede bygninger, konstruktioner og anlæg i Esbjerg Kommune
HSG Wetzlar

HSG Wetzlat er en håndboldklub fra Wetzlar, Hessen, Tyskland, der blev grundlagt i 1992. Holdet har spillet i håndboldbundesligaen siden 1998. Holdet har hjemmebane i Rittal Arena, hvor der er plads til 5.000 tilskuere. Holdet har været i den tyske pokalfinale i 1997 og i 2001. I 1997/1998 deltog klubben i Cup Winners' Cup, 
hvor de endte med at tabe finalen. Kai Wandschneider har været deres træner siden 2012.

Spillertruppen 2019-20 

Målvogtere
 11  Till Klimpke
 12  Anadin Suljaković
 16  Tibor Ivanišević
Fløjspillere
LW
 21  Emil Frend Öfors
 22  Maximilian Holst
RW
7  Kristian Bjørnsen	
 19  Lars Weisgerber
Stregspillere
 18  Nils Torbrügge
 66  Anton Lindskog

Bagspillere
LB
4  Stefan Kneer
 25  Olle Forsell Schefvert
 44  Lenny Rubin
CB
2  Alexander Feld
 10  Ian Weber
 13  Filip Mirkulovski (c)
 24  Torben Waldgenbach
RB
 73  Viggó Kristjánsson
 77  Stefan Čavor

Eksterne henvisninger 

 Klubbens hjemmeside

Håndboldklubber fra Tyskland
Etableret i 1992
Wetzlar
Vintergrøn-slægten

Vintergrøn (Pyrola) el. sommerkonval er en slægt af små stedsegrønne urter der vokser på fattig jord. Den må ikke forveksles med slægten Singrøn (Vinca) der ofte, ukorrekt, betegnes Vintergrøn. Vintergrøn var tidligere placeret i sin egen Vintergrøn-familie (Pyrolaceae) men henregnes nu til Lyng-familien. Slægten er hjemmehørende i koldt tempereret og subarktisk/subalpint klima på den nordlige halvkugle.

 Liden Vintergrøn (Pyrola minor)
 Mose-Vintergrøn (Pyrola rotundifolia)
 Klokke-Vintergrøn (Pyrola media)
 Grønlig Vintergrøn (Pyrola chlorantha)

Desuden er der tre andre arter i Lyng-familien der på dansk hedder Vintergrøn:
 Ensidig Vintergrøn (Orthilia secunda)
 Enblomstret Vintergrøn (Moneses uniflora)
 Skærm-Vintergrøn (Chimaphila umbellata)

Beskrivelse 
Vintergrøn er små planter med en roset af runde, let læderagtige, stedsegrønne blade. Fra midten af rosetten står en blomsterstilk med en klase af små, hvide eller hvidlige klokkeformede blomster. Den præcise form og farve af blomsterne er med til at skelne mellem arterne. Planten breder sig langsomt vha. frø og underjordiske jordstængler.

Udbredelse 
Vintergrøn hører til på fattig, let fugtig, ofte sur eller sandet jord – i Danmark typisk på morbund. De fleste arter foretrækker vandrende  skygge som findes f.eks. i Fyrre-skoven elller i skovbryn og langs skovveje og stier. Flere arter er almindelige i Norge, Sverige, Finland og Rusland men i Danmark er slægten relativt ualmindelig. Arter af Vintergrøn fandtes tidligere næsten udelukkende i klitplantager i Jylland og Nordsjælland, men arterne synes nu at sprede sig langsomt til andre skove.

Økologi 
Forekomster af Vintergrøn er ofte meget lokale. De kan forekomme i større bestande i et lille område og mangle helt i naboområder. Vintergrøn er afhængig af mykorrhiza (samliv med en svamp), men samlivet med svampen synes at være delvis parasitisk. Flere arter af Vintergrøn kan overleve uden fotosyntese (og dermed uden blade) og leve alene af samlivet med svampen. Væsentlige dele af denne mekanisme er dog endnu ikke fuldt forstået.

Lyng-familien
Utterslev

Utterslev har flere betydninger:

 Utterslev (København) – en bebyggelse i Utterslev Sogn (Københavns Kommune), som hører til Nordvestkvarteret (bydelen Bispebjerg).
 Utterslev Mose – en mose samt området omkring mosen ved Utterslev, København.
 Utterslevkredsen – en valgkreds i Københavns Storkreds
 Utterslev (Lolland Kommune) – en landsby i Utterslev Sogn (Lolland Kommune)
 Lille Utterslev – en mindre landsby ligeledes på Lolland.
 Utterslev Mader – et engområde nord for Utterslev på Lolland

Se også
 Ullerslev
Rwandiske franc

Rwandisk franc er den møntfod man benytter i Rwanda. Valutakoden er RWF, og en franc inddeles i 100 centimes. Valutaen blev indført i 1960 og erstattede den Belgisk Congo-franc, som i 1916 erstattede den tidligere Tysk Østafrika-rupi. 

Møntenheder fra Afrika
Franc
Bremerholm (københavnsk gade)

Bremerholm er en gade i Indre By i København. Den går fra Østergade til Holmens Kanal. Gaden blev anlagt som følge af et omdiskuteret gadegennembrud i 1930'erne, der erstattede en række tidligere mindre gader.

Navn 
Gaden er opkaldt efter det historiske område Bremerholm (det nuværende Gammelholm). Gaden ligger dog ikke på det område, der tidligere hed Bremerholm, men fører derhen.

På en del af strækningen, hvor Bremerholm ligger i dag, lå oprindelig gaden Ulkegade. Navnet blev efterhånden så belastet blandt søfolk, at man skiftede til Holmensgade, men det navn blev efterhånden lige så berygtet, og da den nuværende gade blev anlagt, fik den navnet Bremerholm i 1932.

Historie 
Området omkring den nuværende gade Bremerholm blev oprindelig kaldt Dybet, hvilket også er grunden til at en af gaderne i området stadig hedder Dybensgade. Dybet var i middelalderen åbent vand. I midten af 1500-tallet begyndte man at opfylde Dybet med jord og affald, men Holmens Kanal blev først fyldt op mellem 1858 og 1864. I området blev der opført en række boliger (kaldet "boder") for flådens søfolk. Da Christian 4. byggede Nyboder til flådens folk, blev de ældre boder omdøbt til "Gammelboder".

Da gaderne i området havde navne som Hummer- og Laksegade, inspirerede det Gustav Esmann til navnet Mayonnaisekvarteret for området. I dag siger man hellere Minefeltet.
Hummergade er for længst nedlagt, men ved Bremerholm 35 er et indhak i husrækken, som viser, hvor gaden gik.   

Den nuværende gade blev anlagt som følge af et gadegennembrud i 1930'erne, der erstattede en række tidligere mindre gader, blandt andet Integade og Holmensgade.

Referencer

Kilder 
 De arkæologiske undersøgelser i 2004 / Bremerholm om "Dybet"
 Storbyens Stednavne af Bent Jørgensen. Gyldendal, 1999. S. 41-42.

Eksterne henvisninger 

 Bremerholm på Indenforvoldene.dk

Gader i Indre By (København)
Bernt Hartwig von Plessen

Bernt Hartwig von Plessen (5. november 1709 – 28. august 1767) var en dansk amtmand, gehejmeråd og kansler.

Plessen, der var søn af Bernt Hartwig von Plessen til Retchendorff, Flessenau og Gottesgabe, svensk løjtnant, og dennes anden hustru, Sophie Agnes f. von Plessen, fødtes 5. november 1709. Han studerede i Heidelberg, Duisburg og Halle, berejste derefter Tyskland, Frankrig og Holland og begyndte 1731 embedsbanen som kancelliråd ved Overretten på Gottorp, udnævntes 1733 til justitsråd og 1738 til landråd i Holsten. 1745 blev han konferensråd og året efter beskikket til amtmand på Gottorp. 1747 udnævntes han til 1. råd og 1756 til kansler ved Overretten. 1746 havde han fået kammerherrenøglen og 1759 det hvide bånd. 1767 udnævntes han til gehejmeråd, men døde 28. august samme år.

Plessen var først gift med Juliane Marie f. v. Staffeldt (f. 1728), datter af generalmajor Adolph Frederik von Staffeldt og Cathrine Maria f. von der Lühe. Hun kom i februar 1751 af dage ved en ulykkelig hændelse. 1752 ægtede han Sophie Dorothea von Drieberg, der 1764 blev dekoreret med ordenen de l'union parfaite.

Kilder 
 Dansk Biografisk Leksikon

Embedsmænd fra Danmark
Bernt Hartwig von
Danskere i 1700-tallet
Amtmænd fra Slesvig
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Artikler fra 1. udgave af Dansk biografisk leksikon
Gehejmeråder fra Danmark
GWD Minden

TSV GWD Minden eller Grün-Weiß Dankersen Minden er en håndboldklub fra Minden i Nordrhein-Westfalen, Tyskland. Klubben spiller pt. (2008/2009). I håndboldbundesligaen. Klubbens hjemmekampe spilles i Kampa-Halle, der har plads til 4.059 tilskuere. Klubben har være tysk mester to gange (i 1971 og 1977) og vundet den tyske pokalturnering tre gange (1975, 1976 og 1979). Deres træner hedder Richard Ratka.

Eksterne henvisninger 
 Bundesligaholdets hjemmeside  
 Hovedforeningens hjemmeside  

Håndboldklubber fra Tyskland
Etableret i 1924
Minden
Olivia Nielsen

Anna Olivia Nielsen født Christensen (7. november 1852 i Helsingør – 11. juli 1910 i Århus) var en dansk fagforeningskvinde og politiker. Mor til Gudrun Bodø.

Nielsen blev den formand for Kvindeligt Arbejderforbund (KAD) i 1892. Forbundet voksede sig større, blandt andet grundet hendes indsats, og i 1901 blev det således landsdækkende. Hun blev dets første formand. Fra 1898 repræsenterede hun KAD i repræsentantskabet for De Samvirkende Fagforbund, og fra 1907 var hun tillige med i hovedorganisationens forretningsudvalg. I 1909 blev hun medlem af Københavns Borgerrepræsentation for Socialdemokratiet.

Hun er begravet på Brønshøj Kirkegård.

Eksterne henvisninger 
 Olivia Nielsens biografi i Dansk Kvindebiografisk Leksikon
 

Tidligere medlemmer af Københavns Borgerrepræsentation fra Socialdemokraterne
Fagforeningsfolk fra Danmark
Foreningsformænd fra Danmark
Medlemmer af Københavns Borgerrepræsentation i 1900-tallet
Personer fra Helsingør
Personer i Kraks Blå Bog (afdøde)
Personer i Dansk Kvindebiografisk Leksikon
FK Žalgiris Vilnius

FK Žalgiris Vilnius er en litauisk fodboldklub fra hovedstaden Vilnius.

Holdets farver er grøn og hvid. Klubben har hjemmebane på LFF stadion (kapacitet 5.400).

Klubben har vundet det litauske mesterskab syv gange (1991, 1991–92, 1998–99, 2013, 2014, 2015 og 2016).

Under sovjettiden vandt klubben det sovjetiske mesterskab i 1982.

Historiske navne 
 1947 – Dinamo
 1948 – Spartakas
 1962 – Žalgiris
 1993 – Žalgiris-EBSW
 1995 – FK Žalgiris
 2009 – VMFD Žalgiris
 2015 – FK Žalgiris

Titler

Nationalt 
 A lyga
 Vindere (10): 1991, 1992, 1999, 2013, 2014, 2015, 2016, 2020, 2021, 2022
 Andenplads (13): 1993, 1994, 1995, 1997, 1998, 1999 (rud.), 2000, 2011, 2012, 2017, 2018, 2019, 2023

 Litauiske Cup
 Vindere (14): 1991, 1993, 1994, 1997, 2003, 2012, 2013, 2014, 2015, 2016 (p), 2016 (o), 2018, 2021, 2022
 Andenplads (6): 1990, 1992, 1995, 2000, 2001, 2017

 Litauiske Super Cup
 Vindere (8): 2003, 2013, 2014, 2015, 2016, 2017, 2020, 2023
 Andenplads (3): 2019, 2021, 2022

Historiske slutplaceringer

VMDF Žalgiris (2009–2014)

FK Žalgiris (sidan 2015)

Klub farver 
 Grøn og hvid.

Bane farver

Nuværende trup 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Trænere 
  Viatscheslav Mogilniy (2008)
  Mindaugas Čepas (2008–09)
  Igoris Pankratjevas (2009–2010)
  Vitalijus Stankevičius (2011)
  Damir Petravić (2012)
  Marek Zub (2012–2014)
  Valdas Dambrauskas (2014–2017)  
  Aleksandr Brazevič (2017) 
  Aurelijus Skarbalius (2017–2018)
  Valdas Urbonas (2018-2019)
  Marek Zub (2019) 
  João Luís Martins (2019)
  Aliaksei Baga (2020)
  Vladimir Tjeburin () (siden 2021)

Noter

Eksterne kilder/henvisninger 
 http://fkzalgiris.lt 
 Facebook 
 A lyga alyga.lt 
 soccerway 

Vilnius
Fodboldklubber i Litauen
Etableret i 1947
BC Lietuvos Rytas

BC Lietuvos Rytas er en professional basketballklub med base i Vilnius, Litauen, der spiller i den Litauiske Basketbal lige, den Baltiske Basketball liga og ULEB Eurocup. De spiller deres nationale turneringshjemmekampe på Lietuvos Rytas Arena (1.700 sæder) og deres internationale turneringshjemmekampe på Siemens Arena (11.000 sæder).

Vilnius
Basketballklubber i Litauen
Etableret i 1964
Dræsinebanden

Dræsinebanden er et folkemusikband, der debuterede i 1988, bandet optræder med sang, musik, show og komik.

Bandets repertoire omfatter egne sange og viser, Sigfred Pedersens viser og Four Jacks’ sange.

Dræsinebandens medlemmer er:
 Andreas P. Nielsen, guitar, banjo og tamburin.
 Inge-Marie Nielsen, sang og guitar, banjo og tamburin.
 Lars Kirkegaard: harmonika, keyboard og hammondorgel.
 Kristian Rusbjerg: harmonika.
 Harry: bas og kor.

Se også 
 Dræsine

Musikgrupper fra Danmark
Musikgrupper fra 1988
Diners Club

Diners Club International oprindeligt grundlagt som Diners Club er et betalingskort, der ikke har en øvre købsgrænse og som ifølge selskabet bag kortet er betalingsmiddel i omkring 9 millioner tilsluttede indkøbssteder fordelt over 200 lande.

Diners Club blev stiftet i 1950 af Frank X. McNamera, Ralph Schneider og Matty Simmons. Selskabet blev den første uafhængige udbyder af kreditkort i verden.

Diners Club International har siden 2008 været et datterselskab til Discover Financial Services. Diners Club International tilbyder franchiserettigheder til regioner rundt omkring i verden. I Danmark er SEB Kort franchisetagere.

Eksterne henvisninger 
 Hjemmeside for Diners Club 

Betalingskort
Finansielle servicevirksomheder fra USA
Nyborg Vandtårn

Nyborg Vandtårn er et vandtårn opført i 1898-99 beliggende i Nyborg på Dronningens Bastion. Vandtårnet administreres af Fonden for Nyborg Fæstning, som havde prinsgemalen som protektor, og denne ønskede at renovere tårnet, så det kan åbnes for besøgende. Vandtårnet har kapacitet til 200 kubikmeter vand.

I 1997 blev vandtårnet fredet på trods af dets på det tidspunkt knap 100 år.

Arkitektur 

Vandtårnet er rundt og opført i rødt murværk på et støbt fundament. Taget er kegleformet beklædt med skifer og kronet af en vindfløj. Et stykke over indgangspartiet findes Nyborg byvåben i relief. Rundt om vandbeholderen er et galleri.

Se også 
 Esbjerg Vandtårn – et andet fredet vandtårn fra 1890'erne
 Vandtårnet på Randersvej – et vandtårn med mange af de samme elementer

Eksterne henvisninger 
 Skånska vattentornssällskapet

Referencer 

Vandtårn
Vandtårne i Region Syddanmark
Fredede industribygninger og tekniske anlæg i Danmark
Fredede bygninger, konstruktioner og anlæg i Nyborg Kommune
Marion Cotillard

Marion Cotillard (født 30. september 1975) er en fransk skuespiller.

Hun har blandt andet medvirket flere gange i Luc Bessons film som Taxi, Taxi 2 og Taxi 3. Hun fik et internationalt gennembrud med sin rolle som Edith Piaf i filmen Spurven i 2007, for hvilken hun vandt en Oscar for bedste kvindelige hovedrolle i 2008. I 2008 vandt hun tillige en César for bedste kvindelige hovedrolle.

I USA er hun kendt som "The French Mermaid".

Hun lever sammen med den franske skuespiller Guillaume Canet, med hvem hun har sønnen Marcel.

Udvalgt filmografi 
 Taxi (1998)
 Taxi 2 (2000)
 Taxi 3 (2003)
 Jeux d'enfants (2003)
 Big Fish (2003)
 A Good Year (2006)
 Spurven (2007)
 Public Enemies (2009)
 Nine (2009)
 Le dernier vol (2009)
 Små hvide løgne (2010)
 Inception (2010)
 Midnight in Paris (2011)
 The Dark Knight Rises (2012)
 Smagen af rust og ben (2012)
 Allied (2016)

Eksterne henvisninger

Kilder 

Skuespillere fra Frankrig
Oscar for bedste kvindelige hovedrolle
Cesar for bedste kvindelige hovedrolle
Personer fra Paris
Franskmænd i 1900-tallet
Franskmænd i 2000-tallet
César for bedste kvindelige birolle